als_Latn dik_Latn sag_Latn
Nga Genti Beqiri
Fluksi hyrës i IHD në Shqipëri ka ruajtur një trend rritës pozitiv gjatë viteve. Për vitin 2015, referuar të dhënave të Bankës së Shqipërisë, Shqipëria ka thithur më shumë investime te huaja krahasuar me vitin e kaluar, duke ruajtur këtë trend. Konkretisht prej vlerës 869 milionë Euro në vitin 2014, flukset e IHD-ve në 2015 shkuan në vlerat 890 milion Euro.
Pra për vitin 2015, kemi një rritje të vlerës së IHD me 21 Mil. Euro ose rreth 2.4 % krahasuar me vitin 2014. Investimet e huaja direkte, në vitin 2015, mbulojnë 11.6 % të PPB .
Për tremujorin e III-të të vitit 2016, Fluksi i Investimeve të Huaja Direkte është 286 milionë Euro, me njëtendencë rritjeje me 12%, krahasuar me fluksin prej 255 milionë Eurosh të së njëjtës përiudhë të vitit 2015.
Fluksi i Investimeve të Huaja për tremujorin e III-të të vitit 2016 ka pasur një rritje prej 10% krahasuar me tremujorin e II-të dhe një rritje prej 85% krahasuar me tremujorin e I-rë të vitit 2016.
Gjithashtu magnituda e indikatorëve të IHD-ve kundrejt PBB-s është rritur në 11.6% për vitin 2015, nga 8.7% që ishte në vitin 2014.
TABELA 1 Fluksi i IHD ndër vite dhe kundrejt GDP-s
Fluksi i investimeve direkte-detyrime në total sipas Manualit 6 të Bilancit të Pagesave, për periudhën 2012 – 2015. Zërat janë të shprehur në milionë Euro.
Grafikisht Fluksi i IHD-ve për vitet 2014 -2015 paraqitet si më poshtë:
Burimi: Banka e Shqipërisë
Stoku i investimeve
Për sa i përket Stokut të Investimeve, për vitin 2015, ai ka pësuar një rritje prej 9.6% krahasuar me vitin paraardhës, duke arritur në vlerën e 5,005 milion Euro, nga 4,565 milion Euro që shënonte në vitin 2014. Ndonëse investimet e huaja direkte në Shqipëri janë një fenomen i kohëve të fundit dhe shumica e stokut është akumuluar vetëm në 10 vitet e fundit, ndërkohë që vendet e tjera kanë tërhequr IHD për një periudhë të gjatë kohe, Stoku është rritur ndjeshëm.
Në vitet e fundit, Shqipëria ka tejkaluar vendet e tjera në tërheqjen e IHD-ve, duke marrë parasysh madhësinë e ekonomisë. Kështu në krahasim me Maqedoninë, fluksi i IHD në Shqipëri në 2013-2015 ishte pothuajse pesë herë më i madh në terma absolutë, duke sjellë Shqipërinë më afër vendeve të tjera të Ballkanit Perëndimor në lidhje me stokun e investimet e huaja direkte (investimet e akumuluara hyrëse).
Tab.2 Stoku i IHD-ve, periudha 2012 – 2015, në mln EURO
Burimi: Banka e Shqipërisë
Grafikisht Stoku i IHD-ve për periudhën 2012 – 2015 paraqitet si më poshtë:
Grafik 2
Krahasimi me Rajonin
Figure 6: FDI net flows (millions of USD), 2013 – 2015
Shoqëritë me Kapital të Huaj dhe të përbashkët të regjistruara në Shqipëri
Referuar të dhënave zyrtare të QKB, rezulton se për vitin 2016 janë regjistruar rreth 1,323 kompani të cilat janë aktive dhe operojnë në sektorë të ndryshëm të ekonomisë shqiptare dhe origjininën e investimit e kanë nga Italia, Greqia, Turqia, etj. Krahasuar me vitin paraardhës kemi një rritje prej 25%, ndërsa krahasuar me vitin 2014 rritja është 43%.
Burimi: QKB
- Shoqëritë me kapital të huaj dhe të përbashkëta të regjistruara në Shqipëri
Burimi: QKB
Grafik 1 Shoqëri aktive me kapital të huaj dhe të përbashkët sipas aktivitetit ekonomik
Grafik 3 Shoqëri aktive me kapital të huaj dhe të përbashkët sipas vendit të origjinës
* Genti Beqiri eshte Drejtor i Agjencise Shqiptare te Zhvillimit te Investimeve/LEXO.AL
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn als_Latn als_Latn als_Latn als_Latn uzn_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn